Seun (10) verdrink in soutpanSoutpanne in Port Elizabeth. Foto: www.salt.co.za Ao. Dumile Gwavu, woordvoerder van die polisie, het gesê die vyf kinders het Saterdag in ŉ soutpan in Missionvale gaan swem. Volgens Gwavu was die kinders se ouers nie bewus daarvan dat hulle gaan swem het nie. Die ouers het die polisie in kennis gestel nadat slegs vier kinders teruggekeer het huis toe. “Polisieduikers is ontbied en die seun se liggaam is uit die water verwyder.” Gwavu het ŉ beroep gedoen op ouers om meer oplettend te wees oor hul kinders se doen en late. Hy het mense ook gewaarsku om nie in soutpanne te swem nie.